Zugspitze
Zugspitze on Saksan korkein vuori, joka kohoaa 2 962 metrin korkeuteen. Se kuuluu Wettersteinin vuoristoon. Zugspitze sijaitsee Saksan (Garmisch-Partenkirchenin piirikunta, Baijerin osavaltio) ja Itävallan (Reutten piirikunta, Tirolin osavaltio) raja-alueella.
Matterhorn
Matterhornilla on kaksi huippua, joista toinen on nimetty Sveitsin huipuksi ja toinen Italian huipuksi. Huippuja yhdistää 100 m pitkä harjanne. Huipuista korkeampi on Sveitsin huippu, joka on 4 477,5 m korkea. Italian huipulla on korkeutta 4 476,4 m. Huiput sijaitsevat rajalla. Huiput on nimetty niiden ensikiipeämisen perusteella, ei maantieteellisistä syistä. Italian huipulla on metallista rakennettu risti, mikä on hyvin yleistä roomalaiskatolisten maiden vuorten huipuilla. Sveitsin huipulle on pystytetty metallista tehty kiipeilijää esittävä patsas kohtaan, jossa kiipeilijät saavuttavat Hörnli-harjanteen.